–Сёння вельмі памянялася стаўленне грамадства да медработнікаў. На жаль, сацыяльны статус і прэстыж прафесіі зніжаецца. І думаю, зніжаецца мэтанакіравана. Створана разгалінаваная сістэма гарачых ліній, таму чалавеку стала проста паскардзіцца на лекара. Замест таго, каб разабрацца на месцы, людзі пачынаюць тэлефанаваць у розныя вышэйстаячыя структуры, якія часцей за ўсё займаюць бок пацыента. У незалежнасці ад таго, што адбылося на самой справе. Мне падаецца, што вельмі часта гэта выкарыстоўваецца як механізм ціску на медработніка. Водгукі пацыентаў перасталі выкарыстоўвацца для атрымання зваротнай сувязі для паляпшэння працы і пераўтварыліся ў карны інструмент. Прычым пакараным, як правіла, становіцца той медработнік, які непасрэдна камунікаваў з пацыентам, нават калі скарга, па сутнасці, адрасаваная сістэме арганізацыі працы медустановы.